To a can tarrayyar Najeriya kuwa, batun korar wasu manyan aikatan gwamnati a cikin wannan mako shi ne ya fi daukar hankali, inda Segun Adeyemi, kakakin ministan watsa labarai, Alhaji Lai Mohammed, ya fara fitar da wata sanarwa a ranar Litinin da ke cewa, an kori shugabannin gidan talabijin na gwamnatin tarayya, (NTA), da Federal Radio Corporation of Nigeria (FRCN), da muryar Najeriya, da kamfanin dillacin labarai na kasar (NAN), da hukumar sa idanu a kan kafafen watsa labarai na kasar da hukumar wayar da kan jama'a ta kasar (NOA).
